-Մենք պետք է մի կարևոր ելակետային դիրք արձանագրենք բոլորիս համար: Հայաստանի հզորացումը կամ Հայաստան-արտաքին աշխարհ հարաբերությունները չպետք է ազդվեն ներհայկական պայքարից: Հայաստանի ներսում մենք կարող ենք միմյանց խստագույնս քննադատել, պայքարել քաղաքական հարթությունում, սակայն արտաքին աշխարհի համար մեր դիրքորոշումները պետք է միասնական լինեն: Այդ դիրքորոշումների հետևում պետք է կանգնած լինի Հայաստանը՝ որպես մեկ ամբողջություն, մեր հասարակությունը՝ որպես կուռ մի հանրույթ: Այս պարագայում է հնարավոր արձանագրել լուրջ հաջողություններ արտաքին քաղաքականությունում: